初天皇

初天皇為初三皇之一。道教將傳統三皇之說再擴大分初、中、後三組，後三皇是指天皇、地皇、人皇，《史记·秦始皇本纪》載：“古有天皇，有地皇，有泰皇，泰皇最贵。”即伏羲、女媧和神農。《风俗通义》卷一：“春秋运斗枢：‘伏羲、女娲、神农是三皇也。皇者，天，天不言，四时行焉，百物生焉。’”中三皇是指中天皇、中地皇、中人皇。初三皇是初天皇、初地皇、初人皇。一共九皇。

道教将三皇分初、中、後三组。《路史·初三皇紀》載：“初天皇，初人皇，初地皇。事有不可盡究，物有不可臆言。”《尚书大传》中所说的燧人氏、伏羲氏、神农氏是指後三皇，在此之前，还有初三皇和中三皇。初三皇还具人形，初天皇君長九寸，披青锦帔，着青锦裙，戴九天宝冠，执飞仙玉策。又说初天皇有十二頭。《洞神八帝妙精经》載：“以初三皇之天皇君长九寸，披青锦帔，著青锦裙，戴九天宝冠，执飞仙玉策。”《路史·前纪二·九头纪·泰皇氏》載：“昔者太极泮，而浑敦氏职马；浑敦氏逸，而有初三皇君；三皇射，而二灵作。二灵后，乃有十纪：其六在鉅灵氏之前，百七十有八姓；其四在鉅灵氏后，三纪五十二姓，而疏仡之纪自黄帝始，其岁之远近，置而勿论可也。録条刺于右端。其一曰九头，是为一姓纪，则泰皇氏纪也。”《世本·盘古初三皇》載：“天皇十三头，地皇十一头，人皇九头。”王嘉《拾遗记》載：“（频斯国）有大石室，可容万人坐。壁上刻为三皇之像：天皇十三头，地皇十一头，人皇九头，皆龙身。”盘古在初三皇之前。徐整《三五历记》載：“天地浑沌如鸡子，盘古生其中。万八千岁，天地开辟，阳清为天，阴浊为地，盘古在其中，一日九变。神于天，圣于地。天日高一丈，地日厚一丈，盘古日长一丈。如此万八千岁，天数极高，地数极深，盘古极长。故天去地九万里。后乃有三皇。”另有一說，盘古即为初天皇。《开辟衍绎》附录《乩仙天地判说》曰：“天人诞降大圣。曰浑敦氏，即盘古氏，初天皇氏也。龙首人身，神灵，一日九变，一万八千岁为一甲子，荆湖南以十月十六日为生辰。有初地皇氏，初人皇氏。”初三皇之后为五帝五人，但未列舉名稱。

注釋

category:道教